или съответно на територията на Украйна;
 Когато само седалището или централното управление на това юридическо лице е на територията, на която се прилага Договорът за функционирането на Европейския съюз, или съответно на територията на Украйна, то не се счита за юридическо лице от ЕС като странаили за юридическо лице от Украйна съответно, освен ако дейността му е действително и трайно свързана съответно с икономиката на ЕС като странаили на Украйна;
 6.
 Независимо от разпоредбите на предишния параграф, корабоплавателните компании, установени извън ЕС като страна или извън Украйна, които са под контрола на граждани съответно на държава — членка на Европейския съюз, или на Украйна, също се ползват от разпоредбите на настоящото споразумение, ако плавателните им съдове са регистрирани в съответствие с приложимото законодателство на въпросната държава — членка на Европейския съюз, или на Украйна и плават под флага на държава — членка на ЕС, или на Украйна;
 7.
 „дъщерно дружество“ на юридическо лице от една от страните означава юридическо лице, ефективно контролирано от друго юридическо лице от тази страна (11);
 8.
 „клон“ на юридическо лице означава място на стопанска дейност без самостоятелна правосубектност, което:
 а)
 изглежда дълготрайно установено, като например разширение на дружеството майка;
 б)
 има управленска структура; и
 в)
 е материално обезпечено да води преговори с трети страни, така че последните, независимо че знаят, че при необходимост се установява юридическа връзка с дружеството майка, чиято централа е в чужбина, не се налага да работят директно с дружеството майка, а могат да водят преговори на мястото на стопанска дейност, което представлява разширението;
 9.
 „установяване“ означава:
 а)
 за юридически лица от ЕС като страна или от Украйна — правото да предприемат и извършват стопански дейности посредством учредяване, включително придобиване, на юридическо лице и/или създаване на клон или представителство съответно в Украйна или в ЕС като страна;
 б)
 за физически лица — правото на физически лица от ЕС като страна или от Украйна да предприемат и извършват стопански дейности като самостоятелно заети лица и да създават предприятия, и по-специално дружества, върху които осъществяват ефективен контрол.
 10.
 „инвеститор“ означава всяко физическо или юридическо лице от страна, което се стреми да извършва или извършва стопанска дейност чрез установяване;
 11.
 „стопански дейности“ включва дейности от промишлен, търговски, професионален характер и занаятчийски дейности и не включва дейности, извършвани в процеса на упражняване на държавната власт;
 12.
 „операции“ означава извършване на стопански дейности;
 13.
 „услуги“ включва всяка услуга във всеки сектор, освен услугите, предоставяни в процеса на упражняване на държавната власт;
 14.
 „услуги и други дейности, извършвани в процеса на упражняване на държавната власт“ са услуги или дейности, които не са извършвани нито на търговска основа, нито в конкуренция с един или повече икономически оператори;
 15.
 „трансгранично предоставяне на услуги“ означава предоставяне на услуги:
 а)
 от територията на една от страните към територията на другата страна;
 б)
 на територията на една от страните към потребител на услугата от другата страна;
 16.
 „доставчик на услуги“ от страна означава всяко физическо или юридическо лице от една от страните, което се стреми да предостави или предоставя услуги, включително посредством установяване;
